Vladas Jurkevičius

Vladas Jurkevičius (g. 1992 m. birželio 27 d.) – profesionalus Lietuvos autosporto lenktynininkas, LARČ absoliutus nugalėtojas. 

Pastaraisiais metais V.Jurkevičius dalyvauja ralio lenktynėse.  2024 m. debiutavo 2024 m. Dakaro ralyje.

V. Jurkevičius taip pat dalyvauja kalnų dviračių lenktynėse.

 Lenktynininko karjera 
 Ralis 
V. Jurkevičius ėmė lenktyniauti profesionaliai nuo 2016 m. Lenktyniauti pradėjo Lietuvos ralio sprinto čempionate, važiavo Opel Astra GSi 16V automobiliu. Nuo 2018 m. persikėlė į automobilių ralio varžybas, lenktyniavo Lietuvos, Latvijos, Estijos čempionatuose, bei Baltic Rally Trophy ir WRC3 varžybose. 2018 m. pabaigoje pakeitė automobilį – persėdo į Peugeot 208 R2. Po avarijos 2020 m. Rokiškio ralyje, persėdo į Ford Fiesta Rally4, o vėliau į Škoda Fabia Rally2 evo. Šiuo automobiliu lenktyniauja ir dabar. 2023 m. Rokiškio ralyje vėl patyrė avariją, turėjo rimtų sužalojimų.

Lenktynėse, bendroje įskaitoje, iki 2023 m. V.Jurkevičius šešis kartus užėmė 2-ąją vietą, nugalėti nepavyko nė karto. Pirmoji ralio pergalė pasiekta 2024 m. Lazdijų Gravel Fest. Tais metais V.Jurkevičius taip pat nugalėjo Rally Rokiškis ir Rally Utena.

Savo klasėje V.Jurkevičius nugalėjo daug kartų, 2018 m. tapo LARČ6 klasės nugalėtoju, 2019 m. LARČ4 klasės nugalėtoju, 2022 m. Latvijos LRC2 klasės nugalėtoju, 2023 m. LARČ2 klasės nugalėtoju. 2024 m. tapo absoliučiu LARČ nugalėtoju. 

 Dakaro ralis 
V. Jurkevičius Dakaro ralyje debiutavo 2024 m. su savo ralio šturmanu Aisvydu Paliukėnu. Pastarasis jau turėjo dviejų sezonų Dakaro ralio patirtį. Komanda lentyniavo Toyota Hilux Gazoo Racing DKR IMT bolidu, kuriuo praėjusių metų Dakaro ralyje važiavo Benediktas Vanagas. Bolidą aptarnavo B.Vanago komanda Toyota Gazoo Racing Baltics. 

MetaiKlasėStartinis numerisNavigatoriusAutomobilisVieta2024Automobiliai240 Aisvydas Paliukėnas Toyota Hilux Gazoo Racing DKR IMTNefinišavo (7/12) (51 - Dakar experience įskaita)2025Automobiliai241 Aisvydas Paliukėnas Mini JCW Rally 3.0iNefinišavo (2/12) (48 - Dakar experience įskaita)

 Šaltiniai 

Kategorija:Lietuvos ralio lenktynininkai
Kategorija:Lietuvos automobilių lenktynininkai